Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: Melléklet a 25/2003. (IX. 26.) OM rendelethez
Paragraph Index: 500

2. Irodalmi és egyéb szövegek értelmezése − Különbözõ szövegértelmezési eljárások mûfajnak, adott szempontnak megfelelõ alkalmazása: lírai, epikai, drámai szöveg, vers és próza, publicisztikai és ismeretterjesztõ szövegek. − Az irodalom társadalmi jelenségek tükörképeként való megértése és bemutatása, annak tudatosulása, hogy az irodalom az életnek, az emberek történelem útján szerzett tapasztalatainak és gondolatainak mûvészi megjelenítése. − A szépirodalmi, tudományos, publicisztikai, ismeretterjesztõ és egyéb szövegek gondolatfûzésének, kifejezésmódjának, mûfajának, szerkezetének, nyelvének és stílusának értelmezése. − Írott közlésekben a cél és a kommunikatív kontextus meghatározása a szerzõk véleményének, álláspontjának felismerése, a mondanivaló magvasságának, koherenciájának megítélése. − Olvasott és hallott szövegekre való tárgyszerû reagálás a szöveg fajtájának és céljának függvényében, személyes érintettség megfogalmazása.

Source: https://magyarkozlony.hu/hivatalos-lapok/f8d2248bc5da94dfe70324705813759b5545f162/dokumentumok/330aa920c5aa78ed0d49fd10a97f40a01bef25d0/letoltes